**Α’ ΑΡΣΑΚΕΙΟ – ΤΟΣΙΤΣΕΙΟ ΔΗΜΟΤΙΚΟ ΣΧΟΛΕΙΟ ΕΚΑΛΗΣ
Ε Κ Δ Η Λ Ω Σ Ε Ι Σ Δ Ε Κ Ε Μ Β Ρ Ι Ο Υ 2013**

1. **Τρίτη, 10 Δεκεμβρίου 2013 -Γ΄, Δ΄, ΣΤ΄ ΤΑΞΕΙΣ: Εκκλησιασμός**

Με την ευκαιρία της μεγαλύτερης γιορτής της Χριστιανοσύνης την Τρίτη 10 Δεκεμβρίου οι μαθητές των Γ,΄Δ΄, Στ΄ τάξεων θα εκκλησιαστούν στον Ιερό Ναό του Αγίου Δημητρίου και θα κοινωνήσουν.

1. **Τρίτη, 10 Δεκεμβρίου 2013 - Ε΄ ΤΑΞΗ:**

**Εργαστήρι Ατόμων με Νοητική Στέρηση**

Την Τρίτη 10 Δεκεμβρίου οι μαθητές της Ε΄ Τάξης του Α΄ Αρσακείου-Τοσιτσείου Δημοτικού Σχολείου Εκάλης στο πλαίσιο της «Καλής Πράξης των Χριστουγέννων» θα επισκεφτούν το Εργαστήρι Ατόμων με Νοητική Στέρηση. Σκοπός της επίσκεψης είναι η ενίσχυση της Χριστουγεννιάτικης Εορταγοράς του Ιδρύματος.

1. **Τετάρτη, 11 Δεκεμβρίου 2013- Δ΄, Ε΄, ΣΤ΄ ΤΑΞΕΙΣ:

Θέατρο Κάτω Από τη Γέφυρα «Ιστορίες του Παππού Αριστοφάνη»**

Την Τετάρτη 11 Δεκεμβρίου 2013, οι μαθητές των Δ’, Ε’, Στ’, τάξεων θα παρακολουθήσουν τέσσερις κωμωδίες του Αριστοφάνη (Ειρήνη, Αχαρνής, Πλούτος και Όρνιθες) που διασκεύασε και ανέβασε στο θέατρο Έρευνας το 1978, ο Δημ. Ποταμίτης. Το έργο αυτό, θεωρείται «σημείο αναφοράς» στην ιστορία του Παιδικού Θεάτρου στη χώρα μας και η μουσική του Γιάννη Ζουγανέλη, «κλασική» στο χώρο της παιδικής δισκογραφίας. Την παράσταση, που θα διασκεδάσει και θα ψυχαγωγήσει τους μικρούς θεατές επιμελήθηκε ο Ν. Δάφνης σε μουσική Γ. Ζουγανέλη κα στην σκηνή θα παρουσιαστούν. Ο αγαθός Τρυγαίος, που πάει στον Ουρανό για να ελευθερώσει την Ειρήνη… Ο ειρηνόφιλος Δικαιόπολης, που τα βάζει με τους πολεμόχαρους Αχαρνείς..
Ο αγαθός Χρεμύλος που μοιράζει στους δίκαιους τον Πλούτο που βρήκε… Ο Ευελπίδης και ο Πεισθέτερος, που πάνε να ζήσουν στη χώρα των Πουλιών, εκεί που θριαμβεύει Δικαιοσύνη και η Δημοκρατία.

 **Α΄, Β΄, Ε΄ ΤΑΞΕΙΣ: Εκκλησιασμός**

Με την ευκαιρία της μεγαλύτερης γιορτής της Χριστιανοσύνης την Τρίτη 10 Δεκεμβρίου οι μαθητές των Α,΄Β΄,Ε΄ τάξεων θα εκκλησιαστούν στον Ιερό Ναό του Αγίου Δημητρίου και θα κοινωνήσουν.

1. **Παρασκευή, 13 Δεκεμβρίου 2013 - Α΄, Β΄, Γ΄ ΤΑΞΕΙΣ:
Θέατρο Κιβωτός «Το μαγικό κλειδί»**

Την Παρασκευή 13 Δεκεμβρίου 2013 οι μαθητές των Α’ Β’, Γ’ τάξεων του Α’ Αρσακείου –Τοσιτσείου Σχολείου Εκάλης θα παρακολουθήσουν την παράσταση εμπνευσμένη από το παραμύθι της Πηνελόπης Δέλτα «Η καρδιά της βασιλοπούλας». Πρόκειται για ένα υπέροχο παραμύθι που προσφέρει τροφή για σκέψη και ζωντανεύει στη σκηνή του θεάτρου Κιβωτός σε συνεργασία της Κάρμεν Ρουγγέρη και του Γιώργου Φρατζεσκάκη. Στο παραμύθι η συγγραφέας θίγει ζητήματα όπως η Αφοσίωση, η Αλληλεγγύη, η Χαρά της Προσφοράς, η Αγάπη για την Πατρίδα και την Οικογένεια, ο Θάνατος, η Ευτυχία, η Δυστυχία, η Λύπη, η Χαρά, όλα στοιχεία που αναπόφευκτα θα συναντήσουν τα παιδιά μας σ΄ αυτήν τη ζωή.

1. **Τρίτη 17 Δεκεμβρίου 2013 – Γ’ Τάξη**

**Χριστούγεννα στη Στοά**

Την Τρίτη 17 Δεκεμβρίου 2013 οι μαθητές της Γ’ τάξης του Α’ Αρσακείου – Τοσιτσείου Δημοτικού Σχολείου Εκάλης θα παρουσιάσουν χριστουγεννιάτικα κάλαντα και έθιμα από όλη την Ελλάδα στη Στοά του Βιβλίου. Καλαντιστές με ταμπούρλα και εύθυμη διάθεση προσκαλούν τους γονείς σε ένα ταξίδι στην Ελλάδα «του τότε και του τώρα». Καλικάντζαροι ξεσηκώνουν με τις σκανδαλιές και τις πονηριές τον κόσμο και έθιμα γεμάτα αγάπη και τρυφερότητα αναβιώνουν παραμονές Χριστουγέννων γύρω από το τζάκι με ευτυχισμένες οικογένειες.

1. **Τετάρτη, 18 Δεκεμβρίου 2013 - Α΄ ΤΑΞΗ:**

**Α) Παρουσίαση Βιβλίου**

Την Τετάρτη 18 Δεκεμβρίου 2013 οι μαθητές της Α΄ τάξης του Αρσακείου – Τοσιτσείου Δημοτικού Σχολείου Εκάλης θα παρακολουθήσουν την παρουσίαση του βιβλίου «Ο Φον Κουραμπιές εναντίον του Κόμη Μελομακαρόνη» από τις εκδόσεις Μεταίχμιο.
Μια αλλιώτικη χριστουγεννιάτικη περιπέτεια θα ανακαλύψουν και θα βιώσουν οι μαθητές της Α΄ τάξης διαβάζοντας για τον πιο αστείο πόλεμο του κόσμου ανάμεσα στους κουραμπιεδοστρατιώτες και τους μελομακαρονοναύτες. Στο τέλος όμως θα κατανοήσουν ότι ο πόλεμος είναι ανόητος καθώς τα πράγματα που τους ενώνουν είναι σημαντικότερα από αυτά που τους χωρίζουν.

**Β) Παράδοση Ελέγχων Α΄ Τριμήνου, ώρα 15.30-17.30**

Την Τετάρτη 18 Δεκεμβρίου θα γίνει παράδοση Ελέγχων Προόδου Α' Τριμήνου στους γονείς και κηδεμόνες των μαθητών του Α' Αρσακείου - Τοσιτσείου Δημοτικού Εκάλης.

1. **Πέμπτη, 19 Δεκεμβρίου 2013 - Β΄,Γ΄Δ’ Ε΄, ΣΤ΄ ΤΑΞΕΙΣ: Γιορτή Χριστουγέννων**

Την Πέμπτη 19 Δεκεμβρίου 2013 οι μαθητές των Β’, Γ’, Δ,’Ε’, Στ’, τάξεων του Α΄ Αρσακείου- Τοσιτσείου Δημοτικού Σχολείου Εκάλης θα παρακολουθήσουν τη Χριστουγεννιάτικη γιορτή στο θέατρο των Αρσακείων - Τοσιτσείων Σχολείων Εκάλης.

1. **Παρασκευή, 20 Δεκεμβρίου 2013 - Α΄ ΤΑΞΗ: Γιορτή Χριστουγέννων**

Την Παρασκευή 20 Δεκεμβρίου 2013 οι μαθητές της Α’ τάξης του Α΄ Αρσακείου- Τοσιτσείου Δημοτικού Σχολείου Εκάλης θα παρακολουθήσουν τη Χριστουγεννιάτικη γιορτή στο θέατρο των Αρσακείων - Τοσιτσείων Σχολείων Εκάλης.